stanford-oval/wikipedia huggingface dataset:
พ.ศ. 2400

| --- | --- |
ศตวรรษ::  18  19  20
ปี::  2397  2398  2399  2400  2401  2402  2403
| --- | --- |
ปฏิทินสุริยคติไทย: 2400
ปฏิทินกริกอเรียน: 1857 MDCCCLVII
Ab urbe condita: 2610
ปฏิทินอาร์มีเนีย: 1306 ԹՎ ՌՅԶ
ปฏิทินอัสซีเรีย: 6607
ปฏิทินบาไฮ: 13–14
ปฏิทินเบงกอล: 1264
ปฏิทินเบอร์เบอร์: 2807
ปีในรัชกาลอังกฤษ: 20 Vict. 1 – 21 Vict. 1
พุทธศักราช: 2401
ปฏิทินพม่า: 1219
ปฏิทินไบแซนไทน์: 7365–7366
ปฏิทินจีน: 丙辰年 (มะโรงธาตุไฟ) 4553 หรือ 4493     — ถึง — 丁巳年 (มะเส็งธาตุไฟ) 4554 หรือ 4494
ปฏิทินคอปติก: 1573–1574
ปฏิทินดิสคอร์เดีย: 3023
ปฏิทินเอธิโอเปีย: 1849–1850
ปฏิทินฮีบรู: 5617–5618
ปฏิทินฮินดู: 
 - วิกรมสมวัต: 1913–1914
 - ศกสมวัต: 1779–1780
 - กลียุค: 4958–4959
ปฏิทินโฮโลซีน: 11857
ปฏิทินอิกโบ: 857–858
ปฏิทินอิหร่าน: 1235–1236
ปฏิทินอิสลาม: 1273–1274
ปฏิทินญี่ปุ่น: ศักราชอันเซ 4 (安政４年)
ปฏิทินจูเช: N/A
ปฏิทินจูเลียน: กริกอเรียนลบ 12 วัน
ปฏิทินเกาหลี: 4190
ปฏิทินหมินกั๋ว: 55 ก่อน ROC 民前55年
กล่องนี้:  ดู คุย แก้
พุทธศักราช 2400 ตรงกับ
26 มีนาคม ค.ศ. 1857 - 14 มีนาคม ค.ศ. 1858 (นับวันขึ้น 1 ค่ำ เดือน 5 เป็นวันขึ้นปีใหม่)
ค.ศ. 1857 เป็นปีปกติสุรทินที่วันแรกเป็นวันพฤหัสบดีตามปฏิทินเกรกอเรียน
ค.ศ. 1858 เป็นปีปกติสุรทินที่วันแรกเป็นวันศุกร์ตามปฏิทินเกรกอเรียน
ปีมะเส็ง นพศก จุลศักราช 1219 (วันที่ 13 เมษายน เป็นวันเถลิงศก)
มหาศักราช 1779
รัตนโกสินทรศก 76
ผู้นำ

พระมหากษัตริย์: พระบาทสมเด็จพระจอมเกล้าเจ้าอยู่หัว (2 เมษายน พ.ศ. 2394 - 1 ตุลาคม พ.ศ. 2411)
กรมพระราชวังบวรสถานมงคล: พระบาทสมเด็จพระปิ่นเกล้าเจ้าอยู่หัว
เจ้าประเทศราช:
เจ้าผู้ครองนครเชียงใหม่: พระเจ้ากาวิโลรสสุริยวงศ์
เจ้าผู้ครองนครลำพูน: เจ้าไชยลังกาพิศาลโสภาคย์คุณ
เจ้าผู้ครองนครน่าน: เจ้าอนันตวรฤทธิเดช
เจ้าผู้ครองนครแพร่: พระยาพิมพิสารราชา
พระมหากษัตริย์สหราชอาณาจักร: สมเด็จพระราชินีนาถวิกตอเรีย (20 มิถุนายน พ.ศ. 2380 - 22 มกราคม พ.ศ. 2444)
เหตุการณ์

24 กรกฎาคม - พระยามนตรีสุริยวงศ์ (ชุ่ม บุนนาค) เป็นหัวหน้าคณะราชทูต เริ่มออกเดินทางในการเชิญพระราชสาสน์และเครื่องราชบรรณาการไปถวายสมเด็จพระราชินีนาถวิกตอเรียแห่งสหราชอาณาจักร หม่อมราโชทัยผู้เป็นล่ามของคณะทูต ได้เขียนบันทึกการเดินทางไปลอนดอน ต่อมาเป็นบทประพันธ์ นิราศลอนดอน
4 พฤศจิกายน - พระราชโองการ โปรดเกล้าฯ ให้เจ้าพระยายมราช (ครุฑ) เป็นแม่กอง ทำถนนใหม่และซ่อมแซมถนนที่ชำรุดในพระนครทุกสาย เพื่อเป็นสาธารณะกุศล เป็นประโยชน์แก่คนทั่วไป
19 พฤศจิกายน - คณะราชทูตสยามคณะของชุ่ม บุนนาค เข้าเฝ้าฯ สมเด็จพระราชินีนาถวิกตอเรีย
15 มีนาคม - ประกาศผูกปี้ข้อมือจีน เป็นการขึ้นทะเบียนคนต่างด้าว
เหตุการณ์ > ไม่ทราบวัน

กงสุลฝรั่งเศสได้เช่าสถานที่แห่งหนึ่งริมแม่น้ำเจ้าพระยา ปัจจุบันเป็นที่ตั้งของสถานเอกอัครราชทูตฝรั่งเศสประจำประเทศไทย
เหตุการณ์ > เหตุการณ์ที่กำลังดำเนินอยู่

สงครามฝิ่นครั้งที่สอง (พ.ศ. 2399 - พ.ศ. 2403)
สงครามอังกฤษ-เปอร์เซีย (พ.ศ. 2399 - พ.ศ. 2400)
วันเกิด

13 มกราคม - สมเด็จพระเจ้าบรมวงศ์เธอ เจ้าฟ้าจาตุรนต์รัศมี กรมพระจักรพรรดิพงษ์ (สิ้นพระชนม์ 11 เมษายน พ.ศ. 2443)
5 กุมภาพันธ์ - เจ้าจอมมารดาแช่ม ในรัชกาลที่ 5 (ถึงแก่อนิจกรรม 2 มกราคม พ.ศ. 2452)
8 เมษายน - พระยารัษฎานุประดิษฐ์มหิศรภักดี (คอซิมบี๊ ณ ระนอง) (ถึงแก่อสัญกรรม 10 เมษายน พ.ศ. 2456)
22 เมษายน - หม่อมราชวงศ์สว่าง จักรพันธุ์ (ถึงแก่กรรม 14 มิถุนายน พ.ศ. 2473)
31 พฤษภาคม - สมเด็จพระสันตะปาปาปิอุสที่ 11 (สิ้นพระชนม์ 10 กุมภาพันธ์ พ.ศ. 2481)
2 มิถุนายน - คาร์ล อดอล์ฟ เจลเลอร์รุป นักเขียนชาวเดนมาร์ก (ถึงแก่กรรม 13 ตุลาคม พ.ศ. 2462)
17 สิงหาคม - พระเจ้าบรมวงศ์เธอ กรมหมื่นทิวากรวงษ์ประวัติ พระราชโอรสในพระบาทสมเด็จพระจอมเกล้าเจ้าอยู่หัว (สิ้นพระชนม์ 3 มกราคม พ.ศ. 2459)
16 ตุลาคม - พระเจ้าบรมวงศ์เธอ กรมขุนศิริธัชสังกาศ พระราชโอรสในพระบาทสมเด็จพระจอมเกล้าเจ้าอยู่หัว (สิ้นพระชนม์ 11 มีนาคม พ.ศ. 2454)
17 ตุลาคม - พระเจ้าบรมวงศ์เธอ กรมหลวงสรรพสาตรศุภกิจ พระราชโอรสในพระบาทสมเด็จพระจอมเกล้าเจ้าอยู่หัว (สิ้นพระชนม์ 16 เมษายน พ.ศ. 2462)
6 พฤศจิกายน - เจ้าบุญวาทย์วงษ์มานิต เจ้าผู้ครองนครลำปางองค์ที่ 10 แห่งราชวงศ์ทิพย์จักร (ถึงแก่พิราลัยเมื่อวันที่ 5 ตุลาคม พ.ศ. 2465)
28 พฤศจิกายน - พระเจ้าอัลฟอนโซที่ 12 แห่งสเปน พระมหากษัตริย์สเปน (สวรรคต 25 พฤศจิกายน พ.ศ. 2428)
3 ธันวาคม - โจเซฟ คอนราด นักเขียนชาวอังกฤษที่เกิดในโปแลนด์ (ถึงแก่กรรม 3 สิงหาคม พ.ศ. 2467)
9 ธันวาคม - เจ้าจอมมารดาทับทิม ในรัชกาลที่ 5 (ถึงแก่อสัญกรรม พ.ศ. 2480)
21 ธันวาคม - พระเจ้าบรมวงศ์เธอ พระองค์เจ้ากนกวรรณเลขา (สิ้นพระชนม์ 29 มิถุนายน พ.ศ. 2461)
29 ธันวาคม - พระเจ้าบรมวงศ์เธอ กรมหลวงสรรพสิทธิประสงค์ พระราชโอรสในพระบาทสมเด็จพระจอมเกล้าเจ้าอยู่หัว (สิ้นพระชนม์ 3 เมษายน พ.ศ. 2465)
วันถึงแก่กรรม

15 กรกฎาคม - คาร์ล เซอร์นี คีตกวีชาวออสเตรีย (เกิด 20 กุมภาพันธ์ พ.ศ. 2333)
9 กุมภาพันธ์ - สมเด็จเจ้าพระยาบรมมหาพิไชยญาติ (ทัต บุนนาค)
ภาษาแอราเมอิกใหม่อัสซีเรีย

| ภาษาแอราเมอิกใหม่อัสซีเรีย |
| --- | --- |
ܐܬܘܪܝܐ Ātûrāyâ, ܣܘܪܬ Sûret
ประเทศที่มีการพูด: อาร์มีเนีย, ออสเตรเลีย, ออสเตรีย, อาร์เซอร์ไบจาน, เบลเยียม, บราซิล, แคนาดา, ไซปรัส, ฝรั่งเศส, จอร์เจีย, เยอรมัน, กรีซ, อิหร่าน, อิรัก, อิตาลี, เลบานอน, เนเธอร์แลนด์, นิวซีแลนด์, รัสเซีย, สวีเดน, ซีเรีย, สหรัฐอเมริกา
ภูมิภาค: ตะวันออกกลาง, อเมริกาเหนือ, ยุโรป & ออสเตรเลีย
จำนวนผู้พูด: 210,000 คน (fluent), มีชนกลุ่มน้อยชาวอัสซีเรีย 1-2 ล้านคนที่พูดสำเนียงอื่นๆ  (ไม่พบวันที่)
ตระกูลภาษา: แอโฟรเอชีแอติก  ภาษากลุ่มเซมิติกภาษากลุ่มเซมิติกกลางภาษาแอราเมอิกภาษาแอราเมอิกใหม่ภาษาแอราเมอิกใหม่ตะวันออกเฉียงเหนือภาษาแอราเมอิกใหม่อัสซีเรีย
รหัสภาษา
ISO 639-2: syr
ISO 639-3: aii
ภาษาแอราเมอิกใหม่อัสซีเรีย เป็นรูปแบบใหม่ของภาษาแอราเมอิกตะวันออกหรือภาษาซีรีแอก แต่ไม่เกี่ยวข้องกับภาษาอัคคาเดียที่ใช้พูดในจักรวรรดิอัสซีเรีย หรือภาษาแอราเมอิกที่เป็นภาษากลางในจักรวรรดิอัสซีเรีย ในช่วง 257 ปีก่อนพุทธศักราช เริ่มแรกภาษานี้ ใช้พูดนบริเวณทะเลสาบอูร์เมีย ทางตะวันออกเฉียงเหนือของอิหร่านและซิอิต ตะวันออกเฉียงใต้ของตุรกี ปัจจุบันมีผู้พูดกระจายไปทั่วโลก ผู้พูดส่วนใหญ่นับถือศาสนาคริสต์นิกายอัสซีเรียแห่งตะวันออก มีผู้พูดราว 200,000 คน ในอิรัก ซีเรีย อิหร่าน อาร์มีเนีย จอร์เจีย และตุรกี เขียนด้วย อักษรซีรีแอก อักษรละติน และอักษรฮีบรู
จุดกำเนิด ประวติและการใช้ในปัจจุบัน

เป็นภาษาที่สืบเนื่องมาจากภาษาแอราเมอิกที่ใช้พูดโดยชาวยิวและชาวคริสต์  ซึ่งสำเนียงของสองกลุ่มนี้มีความแตกต่างกัน ได้รับอิทธิพลจากภาษาซีรีแอก ซึ่งเป็นสำเนียงของภาษาแอราเมอิกยุคกลางทางตะวันออก ซึ่งกลายเป็นภาษาทางศาสนาของชาวคริสต์ในเขตอารยธรรมอิสลาม ชุมชนชาวคริสต์ที่พูดภาษาแอราเมอิกมักใช้สองภาษา คือภาษาซีรีแอกในทางศาสนาและภาษาแอราเมอิกในชีวิตประจำวัน สำเนียงของชาวคริสต์มักเรียก  Sûret, Syriac, or Sûryāya Swādāya, ซึ่งหมายถึง Syriac. ชื่อ Assyrian (Ātûrāya หรือ  Āsûrāya) มาจากนักภาษาศาสตร์ชาวรัสเซียที่ศึกษาภาษานี้ในผู้พูดที่อพยพเข้าไปในจอร์เจีย พวกเขาเรียกภาษานี้ว่า Айсорский, Aysorskiy, จากชื่อในภาษาอาร์มีเนีย Ասորի, Asori. ในช่วงพ.ศ. 2473 ชื่อของภาษานี้ในภาษารัสเซียคือ Ассирийский, Assiriyskiy, หรือAssyrian ในภาษาอังกฤษ
ภาษาแอราเมอิกใหม่อัสซีเรียมีหลายสำเนียง ภาษาแอราเมอิกใหม่คัลเดียอาจจัดเป็นภาษาเดียวกับภาษานี้ได้ ความแตกต่างที่สำคัญอยู่ระหว่างสำเนียง Alqosh ทางภาคเหนือของอิรัก และสำเนียงบริเวณอูร์เมียซึ่งกลายเป็นสำเนียงมาตรฐานของภาษาแอราเมอิกใหม่อัสซีเรีย การเปรียบเทียบระหว่างสองสำเนียงนี้ยังทำได้จำกัด
สำเนียงอูร์เมียเป็นที่รู้จักเมื่อ พ.ศ. 2379 เมื่อสำเนียงนี้ถูกนำไปใช้ในการตีพิมพ์ภาษาแอราเมอิกใหม่อัสซีเรีย โดยมิชชันนารีคณะเพรสไบทีเรียน ใน พ.ศ. 2395 มีการแปลไบเบิลเป็นสำเนียงนี้และออกตีพิมพ์เผยแพร่ ระหว่างสงครามโลกครั้งที่ 1 ชาวอัสซีเรียที่อยู่ในตุรกีถูกบังคับให้ต้องย้ายถิ่นฐาน ส่วนใหญ่อพยพไปอยู่ในอิรัก ทำให้เกิดสำเนียงใหม่ เรียก Iraqi Koine สำเนียงนี้เป็นการผสมระหว่างหลายสำเนียงโดยมีสำเนียงอูร์เมียเป็นพื้นฐาน
พระเจ้าบรมวงศ์เธอ กรมหมื่นอินทรพิพิธ

| พระเจ้าบรมวงศ์เธอ กรมหมื่นอินทรพิพิธ |
| --- | --- |
พระเจ้าบรมวงศ์เธอ ชั้น 1 พระองค์เจ้าชั้นเอก
ประสูติ: พ.ศ. 2326
สิ้นพระชนม์: 2 มิถุนายน พ.ศ. 2363
พระบุตร: 8 องค์
ราชสกุล: อินทรางกูร
ราชวงศ์: จักรี
พระบิดา: พระบาทสมเด็จพระพุทธยอดฟ้าจุฬาโลกมหาราช
พระมารดา: เจ้าจอมมารดาจันทา ในรัชกาลที่ 1
| ธรรมเนียมพระยศของ พระเจ้าบรมวงศ์เธอ กรมหมื่นอินทรพิพิธ |
| --- | --- |
การทูล: ใต้ฝ่าพระบาท
การแทนตน: ข้าพระพุทธเจ้า
การขานรับ: พ่ะย่ะค่ะ/เพคะ
พระเจ้าบรมวงศ์เธอ กรมหมื่นอินทรพิพิธ (พ.ศ. 2326 - 2 มิถุนายน พ.ศ. 2363) มีพระนามเดิมว่า พระองค์เจ้าชายทับทิม ประสูติเมื่อปีเถาะ เบญจศก จุลศักราช 1145 ตรงกับ พ.ศ. 2326 เป็นพระราชโอรสในพระบาทสมเด็จพระพุทธยอดฟ้าจุฬาโลกมหาราช ประสูติแต่เจ้าจอมมารดาจันทา และเป็นองค์ต้นราชสกุล อินทรางกูร
ในปี พ.ศ. 2356 พระบาทสมเด็จพระพุทธเลิศหล้านภาลัย ทรงพระกรุณาโปรดเกล้าฯ สถาปนาเป็น "กรมหมื่นอินทรพิพิธ" และทรงได้ว่าการกรมคชบาล และกรมช่างแสงใหญ่
พระเจ้าบรมวงศ์เธอ กรมหมื่นอินทรพิพิธ สิ้นพระชนม์เมื่อวันศุกร์ เดือน 7 แรม 6 ค่ำ ปีมะโรง โทศก จุลศักราช 1182 ตรงกับวันที่ 2 มิถุนายน พ.ศ. 2363 สิริพระชันษา 37 ปี พระราชทานเพลิง ณ วัดระฆังโฆสิตารามวรมหาวิหาร
พระโอรส-พระธิดา

หม่อมเจ้าชายร้าย อินทรางกูร (พ.ศ. 2359 - 4 ตุลาคม พ.ศ. 2431)
หม่อมเจ้าชายสวน อินทรางกูร (พ.ศ. 2363 - 20 ธันวาคม พ.ศ. 2432)
หม่อมเจ้าชายกลาง อินทรางกูร
หม่อมเจ้าชายสราญ อินทรางกูร
หม่อมเจ้าชายน้อย อินทรางกูร
หม่อมเจ้าชายถนอม อินทรางกูร (พระราชทานเพลิง 25 เมษายน พ.ศ. 2447)
หม่อมเจ้าหญิง อินทรางกูร
หม่อมเจ้าชายปาน อินทรางกูร
พระยาภิรมย์ภักดี (บุญรอด เศรษฐบุตร)

| พระยาภิรมย์ภักดี   (บุญรอด เศรษฐบุตร) |
| --- | --- |

เกิด: 13 ตุลาคม พ.ศ. 2415 บ้านปลายสะพานขาว วัดบพิตรพิมุข (วัดเชิงเลน)
เสียชีวิต: 23 มีนาคม พ.ศ. 2493 (77 ปี)
สัญชาติ: ไทย
คู่สมรส: คุณหญิงละม้าย   นางกิม   นางจิ้มลิ้ม
บิดามารดา: พระภิรมย์ภักดี (ชม เศรษฐบุตร) (บิดา) นางมา เศรษฐบุตร (มารดา)
พระยาภิรมย์ภักดี นามเดิม บุญรอด เศรษฐบุตร เป็นบุตรของพระภิรมย์ภักดี (ชม เศรษฐบุตร) กับนางมา เศรษฐบุตร เกิดเมื่อวันที่ 13 ตุลาคม พ.ศ. 2415 ที่ย่านจักรวรรดิ เขตสัมพันธวงศ์ กรุงเทพมหานคร เป็นผู้ให้กำเนิดเบียร์สิงห์และบริษัท บุญรอดบริวเวอรี่ จำกัด
ประวัติ

พระยาภิรมย์ภักดี (บุญรอด เศรษฐบุตร) เกิดเมื่อวันที่ 13 ตุลาคม พ.ศ. 2415 ณ บ้านปลายสะพานยาว วัดบพิตรพิมุข (เชิงเลน) ปากคลองโอ่งอ่าง ตำบลจักรวรรดิ อำเภอสัมพันธวงศ์ กรุงเทพมหานคร เรียนหนังสือกับบิดาตอนยังเด็ก พออายุ 11 ปี เรียนกับพระอาจารย์เนียม วัดเชิงเลนได้ 1 ปีเศษก็เรียนฝึกหัดวาดเขียนที่บ้านหลวงฤทธิ์ฯ และเรียนหนังสืออังกฤษกับท่านอาจารย์หมอ เอ.ยี.แมคฟาแลนด์ ที่โรงเรียนหลวงสวนอนันต์ ได้ประมาณ 2 ปี โรงเรียนก็ย้ายมาสอนที่สุนันทาลัย สามารถสอบไล่ได้ที่ 1 ในทุกวิชาของโรงเรียน และในปี พ.ศ. 2433 ได้เป็นครูสอนนักเรียนในโรงเรียนสุนันทาลัย ต่อมาก็ได้ไปเป็นครูสอนเด็กที่โรงเลี้ยงเด็กอนาถา
ในปี พ.ศ. 2435 เจ้าพระยาภาสกรวงศ์ (พร บุนนาค) เสนาบดีกระทรวงธรรมการ ได้ทดลองให้ทำหน้าที่ตำแหน่งเลขานุการกระทรวงธรรมการ เมื่อจะลาออกแต่ครูใหญ่ไม่ให้ออก จึงตัดสินใจไม่เอาทั้ง 2 อย่าง จากนั้นทำงานเป็นเสมียนโต้ตอบจดหมายภาษาอังกฤษที่โรงเลื่อยของห้างกิมเซ่ง หลี และห้างเด็นนิมอตแอนด์ดิกซัน จนเห็นลู่ทางธุรกิจจึงมาเริ่มมาเป็นเจ้าของกิจการค้าไม้ เดินเรือโดยสารในแม่น้ำเจ้าพระยา เรียกว่า เรือเมล์ขาว โดยตั้งเป็น บริษัทบางหลวง จำกัด แต่เนื่องจากเริ่มมีคู่แข่งมากขึ้นจากเบนเข็มทำธุรกิจอื่น พระยาภิรมย์ภักดีได้พบเอมิล ไอเซินโอเฟอร์ ผู้จัดการห้างเพาส์ปิกเคนปัก และได้ลิ้มรสเบียร์เยอรมันจนถูกใจ จึงคิดว่าน่าจะทำขายในเมืองไทยได้ ได้ยื่นหนังสือขออนุญาตตั้งโรงต้มกลั่นเบียร์แห่งแรกของประเทศไทยในปี 2473 และก่อตั้งโรงงานผลิตเบียร์แห่งแรกขึ้นในประเทศไทยในปี 2476
เนื่องจากในสมัยนั้นยังไม่มีนโยบายเรื่องการจัดตั้งโรงงานผลิตเบียร์มาก่อน จึงยุติลงที่การอนุมัติโรงเบียร์แห่งแรกรัฐบาลไทยอนุมัติให้พระยาภิรมย์ภักดีผลิตเบียร์ เมื่อวันที่ 4 สิงหาคม พ.ศ. 2476 โดยมีโรงงานตั้งอยู่บนเนื้อที่ 9 ไร่ ริมแม่น้ำเจ้าพระยาย่านบางกระบือ ด้วยทุนจดทะเบียนเริ่มแรก 6 แสนบาท ในปี พ.ศ. 2477 พระยาภิรมย์ภักดีก็ได้นำเอาเบียร์สดใส่ถังไปเปิดให้ผู้คนดื่มฟรีในงานสโมสรคณะราษฎร ปรากฏว่าเป็นที่พอใจกันยิ่งนัก ข่าวได้แพร่สะพัดออกไป มีลูกค้าจับจองสินค้าออกสู่ตลาด จนได้จำหน่ายเบียร์รุ่นแรกเมื่อ วันที่ 7 กรกฎาคม พ.ศ. 2477 มีตรายี่ห้อต่าง ๆ กัน ทั้งตราว่าว ตราพระปรางค์ ตรากุญแจ ตรารถไฟ ตราหมี ปรากฏว่าเบียร์ตราสิงห์ได้รับความนิยมมากที่สุด ต่อมาจึงค่อยๆ หยุดผลิตยี่ห้ออื่นไป จนเหลือเพียงเบียร์สิงห์
ท่านมีความรู้ความสามารถ แต่งตำราการคิดคำนวณ หน้าไม้สำเร็จรูป แต่งตำราว่าวพนัน ได้โปรดเกล้าเป็นนายเรือตรีราชนาวีเสือป่าและกัปตันเรือเดินทะเล ได้เป็นกรรมการสโมสร และสนาม และยังบำเพ็ญประโยชน์ต่อสังคมอย่างเช่น ได้ถวายตัวเป็นสมาชิกเสือป่า สร้างศาลาท่าน้ำ สร้างกระโจมแตรในสวนลุมพินี สร้างโรงเรียนอนาถา เป็นต้น ได้รับโปรดเกล้าฯ เป็นหลวงภิรมย์ภักดี มีตำแหน่งราชการในกรมท่าซ้าย ถือศักดินา 400 เมื่อวันที่ 20 พฤศจิกายน พ.ศ. 2454  ได้รับพระราชทานเครื่องราชอิสริยาภรณ์อันมีเกียรติยศยิ่งมงกุฎไทยชั้นที่ 5 เบญจมาภรณ์มงกุฎไทย เมื่อวันที่ 31 ธันวาคม พ.ศ. 2456 และได้เลื่อนบรรดาศักดิ์เป็น พระยาภิรมย์ภักดี ถือศักดินา ๑๐๐๐ เมื่อวันที่ 1 มกราคม พ.ศ. 2467จนถึงวันที่ 9 กุมภาพันธ์ พ.ศ. 2485 จึงได้รับพระบรมราชานุญาตให้ลาออกจากบรรดาศักดิ์
พระยาภิรมย์ภักดี ถึงแก่อนิจกรรมเมื่อวันที่ 23 มีนาคม พ.ศ. 2493 สิริอายุรวม 77 ปี
ชีวิตส่วนตัว

ท่านแต่งงานกับ คุณหญิงละม้าย 
เมื่อวันที่ 27 ตุลาคม 2441 ต่อมาภรรยาคลอดบุตรฝาแฝด ในปี พ.ศ. 2443 แต่บุตรฝาแฝดตาย ในปีต่อมาคลอดลูกอีกคนอยู่ได้ราว 2 เดือนก็ตาย ต่อมารับบุตรของน้องชาย พระประเวศวนขันธ์ (ปลื้ม เศรษฐบุตร) มาเป็นบุตรบุญธรรม ให้ชื่อว่า วิทย์ เศรษฐบุตร (วิทย์ ภิรมย์ภักดี)
ต่อมาเมื่อวันที่ 2 มกราคม 2455 ได้มีบุตรกับนางกิม ชื่อ ประจวบ เศรษฐบุตร (ประจวบ ภิรมย์ภักดี)
และเมื่อวันที่ 29 กุมภาพันธ์ พ.ศ. 2471 ได้มีบุตรอีกคนกับนางจิ้มลิ้มชื่อ ประจง เศรษฐบุตร (จำนงค์ ภิรมย์ภักดี)
ยศ

5 พฤษภาคม พ.ศ. 2455 รองอำมาตย์เอก
– อำมาตย์ตรี
8 กุมภาพันธ์ 2467 – นายหมวดตรี
22 สิงหาคม พ.ศ. 2468 จ่า
11 พฤศจิกายน 2469 - อำมาตย์โท
เครื่องราชอิสริยาภรณ์

พ.ศ. 2471 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 3 ตริตาภรณ์มงกุฎไทย (ต.ม.)
พ.ศ. 2468 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 4 จัตุรถาภรณ์ช้างเผือก (จ.ช.)
พ.ศ. 2468 –  เหรียญศารทูลมาลา (ร.ศ.ท.)
พ.ศ. 2454 –  เหรียญบรมราชาภิเษก รัชกาลที่ 6 (ร.ร.ศ.6)
พ.ศ. 2468 –  เหรียญบรมราชาภิเษก รัชกาลที่ 7 (ร.ร.ศ.7)
พ.ศ. 2475 –  เหรียญเฉลิมพระนคร 150 ปี (ร.ฉ.พ.)
พิพิธภัณฑ์ไร่นา

พิพิธภัณฑ์ไร่นา Mihkli ใน เมือง Viki ประเทศเอสโตเนีย
พิพิธภัณฑ์ไร่นา เป็นพิพิธภัณฑ์ที่สร้างจากไร่นาเก่าแก่และอาคารของไร่นา โดยใช้นำเสนอประวัติศาสตร์การเกษตร บ่อยครั้งที่ไร่นาอันเป็นที่ตั้งพิพิธภัณฑ์เป็นไร่นาที่ยังคงใช้งานอยู่ เพื่อวัตถุประสงค์ในการสาธิตและให้ความรู้ นอกจากนี้ พิพิธภัณฑ์ไร่นาบางแห่งยังได้รับการร้องขอให้ย้ายที่ หมายถึงว่าพิพิธภัณฑ์ที่เน้นด้านการเกษตร ประวัติศาสตร์การทำไร่นา หรือชีวิตในชนบท จะถูกย้ายจากที่ตั้งเดิมไปยังที่ตั้งใหม่ การย้ายที่นี้อาจเกิดขึ้นได้จากหลายสาเหตุ เช่น ความพยายามในการอนุรักษ์ การพัฒนาเมือง การขยายตัว หรือการปรับปรุงการเข้าถึงสำหรับผู้มาเยือน
ดูเพิ่ม

พิพิธภัณฑ์มีชีวิต
มะเร็งต่อมน้ำเหลือง

| มะเร็งต่อมน้ำเหลือง |
| --- | --- |
Follicular lymphoma replacing a lymph node
บัญชีจำแนกและลิงก์ไปภายนอก
ICD-10: C81-C96
ICD-9: 202.8
ICD-O:: 9590-9999
MeSH: D008223
มะเร็งต่อมน้ำเหลือง เป็นมะเร็งเม็ดเลือดชนิดหนึ่งซึ่งเกิดกับเซลล์เม็ดเลือดขาวลิมโฟซัยต์ ซึ่งเป็นส่วนหนึ่งของระบบภูมิคุ้มกัน มีหน้าที่ปกติคือป้องกันร่างกายจากการติดเชื้อและโรคบางชนิด ทำให้ลิมโฟซัยต์ทำหน้าที่ผิดปกติไป ลิมโฟซัยต์ที่ผิดปกติอาจแบ่งตัวได้เร็วกว่าเซลล์ปกติหรืออาจมีอายุยืนกว่าปกติ ลิมโฟซัยต์ที่ผิดปกติเหล่านี้อาจอยู่เป็นก้อนมะเร็งต่อมน้ำเหลืองที่ต่อมน้ำเหลือง ม้าม ไขกระดูก ในเลือด หรือในอวัยวะอื่นได้
แหล่งข้อมูลอื่น

มะเร็งต่อมน้ำเหลือง ที่เว็บไซต์ Curlie
มัสซีโม ออดโด

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ส่วนสูง:  1.82 m (5 ft 11 1⁄2 in)
ตำแหน่ง:  Right wingback
ข้อมูลสโมสร
สโมสรปัจจุบัน:  ไบเอิร์นมิวนิก
หมายเลข:  23
 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 6 February 2008
มัสซิโม่ ออดโด  (Massimo Oddo)  เกิดเมื่อวันที่  14 มิถุนายน ค.ศ. 1976 ต่ำแหน่งกองหลังฝั่งขวา ปัจจุบันเล่นให้กับสโมสร เอซี มิลาน ในอิตาลี
| ด ค กรายชื่อนักกีฬาทีมชาติอิตาลี – ชนะเลิศ ฟุตบอลโลก 2006 (สมัยที่ 4) |
| --- | --- | --- |
|  1 บุฟฟอน  2 Zaccardo  3 Grosso  4 เด รอสซี  5 กันนาวาโร (c)  6 บาร์ซัลยี  7 เดล ปีเอโร  8 กัตตูโซ  9 Toni  10 ตอตตี  11 Gilardino  12 Peruzzi  13 เนสตา  14 Amelia  15 Iaquinta  16 Camoranesi  17 Barone  18 อินซากี  19 ซัมบรอตตา  20 Perrotta  21 ปีร์โล  22 ออดโด  23 มาเตรัซซี  ผู้ฝึกสอน: ลิปปี  |  1 บุฟฟอน  2 Zaccardo  3 Grosso  4 เด รอสซี  5 กันนาวาโร (c)  6 บาร์ซัลยี  7 เดล ปีเอโร  8 กัตตูโซ  9 Toni  10 ตอตตี  11 Gilardino  12 Peruzzi  13 เนสตา  14 Amelia  15 Iaquinta  16 Camoranesi  17 Barone  18 อินซากี  19 ซัมบรอตตา  20 Perrotta  21 ปีร์โล  22 ออดโด  23 มาเตรัซซี  ผู้ฝึกสอน: ลิปปี  |  |
พ.ศ. 732

แผนที่มณฑลของจีนในช่วงก่อนสมัยสามก๊ก (สมัยราชวงศ์ฮั่นตอนปลาย, ค.ศ. 189)
| --- | --- |
ศตวรรษ::  1  2  3
ปี::  729  730  731  732  733  734  735
| --- | --- |
ปฏิทินสุริยคติไทย: 732
ปฏิทินกริกอเรียน: 189 CLXXXIX
Ab urbe condita: 942
ปฏิทินอาร์มีเนีย: N/A
ปฏิทินอัสซีเรีย: 4939
ปฏิทินบาไฮ: −1655 – −1654
ปฏิทินเบงกอล: −404
ปฏิทินเบอร์เบอร์: 1139
ปีในรัชกาลอังกฤษ: N/A
พุทธศักราช: 733
ปฏิทินพม่า: −449
ปฏิทินไบแซนไทน์: 5697–5698
ปฏิทินจีน: 戊辰年 (มะโรงธาตุดิน) 2885 หรือ 2825     — ถึง — 己巳年 (มะเส็งธาตุดิน) 2886 หรือ 2826
ปฏิทินคอปติก: −95 – −94
ปฏิทินดิสคอร์เดีย: 1355
ปฏิทินเอธิโอเปีย: 181–182
ปฏิทินฮีบรู: 3949–3950
ปฏิทินฮินดู: 
 - วิกรมสมวัต: 245–246
 - ศกสมวัต: 111–112
 - กลียุค: 3290–3291
ปฏิทินโฮโลซีน: 10189
ปฏิทินอิกโบ: −811 – −810
ปฏิทินอิหร่าน: 433 BP – 432 BP
ปฏิทินอิสลาม: 446 BH – 445 BH
ปฏิทินญี่ปุ่น: N/A
ปฏิทินจูเช: N/A
ปฏิทินจูเลียน: 189 CLXXXIX
ปฏิทินเกาหลี: 2522
ปฏิทินหมินกั๋ว: 1723 ก่อน ROC 民前1723年
กล่องนี้:  ดู คุย แก้
พุทธศักราช 732 ใกล้เคียงกับ
เมษายน ค.ศ. 189 - มีนาคม ค.ศ. 190
มหาศักราช 111
เหตุการณ์ > ตามสถานที่ > จักรวรรดิโรมัน

กาฬโรค (น่าจะเป็นโรคฝีดาษ) ฆ่าผู้คนในโรมมากถึง 2,000 คนต่อวัน ชาวนาไม่สามารถเก็บเกี่ยวพืชผลได้ และสภาวะขาดแคลนอาหารนำไปสู่การจลาจลในนคร
เหตุการณ์ > ตามสถานที่ > จีน

หองจูเปียนครองราชย์เป็นจักรพรรดิจีนแห่งราชวงศ์ฮั่นถัดจากจักรพรรดิฮั่นหลิง
ตั๋งโต๊ะให้หองจูเปียนถูกถอดถอน และแต่งตั้งพระเจ้าเหี้ยนเต้เป็นจักรพรรดิ
ขันทีในพระราชวัง 2,000 คนถูกสังหารอย่างโหดเหี้ยมที่ลั่วหยาง เมืองหลวงของจีนสมัยราชวงศ์ฮั่น
วันเกิด

7 มีนาคม – ปูบลิอุส แซ็ปติมิอุส แกตา จักรพรรดิโรมัน (สวรรคต ค.ศ. 211)
วันเกิด > ไม่ทราบวันที่

เล่งทอง ขุนพลในง่อก๊ก (เสียชีวิต ค.ศ. 217)
จาง ชุนหัว ขุนนางชาวจีน (เสียชีวิต ค.ศ. 247)
วันถึงแก่กรรม

13 พฤษภาคม – จักรพรรดิฮั่นหลิง จักรพรรดิจีน (พระราชสมภพ ค.ศ. 156)
24 พฤษภาคม – เอเลอูเตรีอุส บิชอปแห่งโรม (หรือโรมันคาทอลิก)
22 กันยายน – โฮจิ๋น แม่ทัพใหญ่และข้าหลวงของจีน
วันถึงแก่กรรม > ไม่ทราบวันที่

เต๊งหงวน ขุนศึกและข้าราชการชาวจีน
เกียนสิด หัวหน้าขันทีชาวจีน (สิบเสียงสี)
โฮเฮา จักรพรรดินีจีนแห่งราชวงศ์ฮั่น
ตังไทฮอ ฮองไทเฮาในจีนสมัยราชวงศ์ฮั่น
พระยาภักดีชุมพล (แล)

| พระยาภักดีชุมพล (แล) |
| --- | --- |
อนุสาวรีย์พระยาภักดีชุมพล (แล) ที่หน้าวงเวียนศูนย์ราชการจังหวัดชัยภูมิ
เกิด: แล,ท้าวแล เวียงจันทน์
เสียชีวิต: พ.ศ. 2369 ริมหนองปลาเฒ่า
สาเหตุเสียชีวิต: ถูกเจ้าอนุวงศ์ประหารชีวิต
สุสาน: ริมหนองปลาเฒ่า
อนุสรณ์สถาน: อนุสาวรีย์พระยาภักดีชุมพล   ศาลเจ้าพ่อพญาแล
ชื่ออื่น: เจ้าพ่อพญาแล
พลเมือง: สยาม (โดยพฤตินัย)
อาชีพ: เจ้าเมืองชัยภูมิ
ปีปฏิบัติงาน: พ.ศ. 2365 ถึง พ.ศ. 2369
มีชื่อเสียงจาก: ผู้ไม่ยอมเข้าร่วมสงครามกบฏเจ้าอนุวงศ์,และหนึ่งในผู้ร่วมวีรกรรมที่ทุ่งสำริด
ตำแหน่ง: ขุนภักดีชุมพล    พระภักดีชุมพล   พระยาภักดีชุมพล
ผู้ดำรงตำแหน่งก่อน: ไม่มี
ผู้สืบตำแหน่ง: พระยาภักดีชุมพล (เกตุ)
บุตร: พระยาภักดีชุมพล (เกตุ)
พระยาภักดีชุมพล (แล) เป็นเจ้าเมืองชัยภูมิคนแรก ชาวเมืองชัยภูมินิยมเรียกขานท่านด้วยความยกย่องนับถือว่า เจ้าพ่อพญาแล
ประวัติ

พระยาภักดีชุมพลเดิมชื่อ "นายแล" เป็นชาวนครเวียงจันทน์ เคยรับราชการเป็นพี่เลี้ยงราชบุตรในเจ้าอนุวงศ์แห่งอาณาจักรล้านช้าง (ขณะนั้นเป็นประเทศราชของไทย) ในสมัยรัชกาลที่ 2 พ.ศ. 2360 นายแลได้อพยพไพร่พลข้ามแม่น้ำโขงมาตั้งบ้านเรือนที่บ้านน้ำขุ่นหนองอีจาน (อยู่ในเขตอำเภอสูงเนิน จังหวัดนครราชสีมา) ต่อมาได้ย้ายไปตั้งใหม่ที่บ้านโนนน้ำอ้อม บ้านชีลอง (อยู่ในเขตอำเภอเมืองชัยภูมิ) และได้ทำราชการส่งส่วยต่อเจ้าอนุวงศ์ เจ้าอนุวงศ์จึงตั้งให้นายแลเป็นที่ขุนภักดีชุมพลนายกองนอก
ใน พ.ศ. 2365 ขุนภักดีชุมพลได้ย้ายชุมชนมาอยู่ที่บ้านหลวงซึ่งอยู่ระหว่างบ้านหนองหลอดกับบ้านหนองปลาเฒ่า (ในเขตอำเภอเมืองชัยภูมิปัจจุบัน) เนื่องจากสถานที่เดิมเริ่มคับแคบ ไม่พอกับจำนวนพลเมืองที่เพิ่มขึ้น
พ.ศ. 2367 ได้ที่การพบบ่อทองที่บริเวณลำห้วยชาด นอกเขตบ้านหลวง เรียกบ่อทองนั้นว่า "บ่อโขโหล"  ขุนภักดีชุมพลจึงได้นำทองในบ่อนี้ไปส่วยแก่เจ้าอนุวงศ์และขอยกฐานะบ้านหลวงขึ้นเป็นเมือง เจ้าอนุวงศ์จึงพระราชทาน ชื่อเมืองแก่ขุนภักดีชุมพลว่า เมืองชัยภูมิ และเลื่อนบรรดาศักดิ์ให้เป็นพระภักดีชุมพล ทว่าต่อมาพระภักดีชุมพลได้ขอเอาเมืองชัยภูมิขึ้นตรงต่อเมืองนครราชสีมา และส่งส่วยแก่กรุงเทพมหานครแทน ไม่ขึ้นแก่เจ้าอนุวงศ์เวียงจันทน์อีกต่อไป[ต้องการอ้างอิง] เพราะเห็นว่าเวียงจันทน์ก็เป็นประเทศราชขี้นต่อกรุงเทพมหานครอยู่แล้ว พระบาทสมเด็จพระพุทธเลิศหล้านภาลัยจึงทรงพระกรุณาโปรดเกล้าฯ ให้ยกบ้านหลวงเป็นเมืองชัยภูมิ และแต่งตั้งพระภักดีชุมพล (แล) เป็นพระยาภักดีชุมพล (แล) เจ้าเมืองชัยภูมิคนแรก สร้างความไม่พอใจแก่ทางฝ่ายเวียงจันทน์อย่างมาก
ในสมัยรัชกาลที่ 3 พ.ศ. 2369 เจ้าอนุวงศ์ก่อการกบฏต่อกรุงเทพเพื่อแยกตัวเป็นเอกราช โดยยกทัพเข้าตีเมืองนครราชสีมา แต่เห็นว่าจะทำการต่อไปได้ไม่ตลอด จึงเผาเมืองนครราชสีมาทิ้ง และถอนทัพกลับไปตั้งรับที่เวียงจันทน์ ระหว่างทางกองทัพเจ้าอนุวงศ์เกิดความปั่นป่วนจากการลุกฮือของครัวเรือนที่กวาดต้อนไปเวียงจันทน์ ขณะพักทัพอยู่ที่ทุ่งสำริด  พระยาภักดีชุมพล (แล) ได้ยกทัพไปสมทบกับคุณหญิงโมและครัวเรือนชาวเมืองนครราชสีมา ทำการตีกระหนาบกองทัพของเจ้าอนุวงศ์จนแตกพ่าย เจ้าอนุวงศ์เกิดความแค้นที่พระยาภักดีชุมพลไม่ยอมให้ความร่วมมือกับฝ่ายลาว ซ้ำยังยกทัพมาช่วยฝ่ายไทยตีกระหนาบทัพลาวอีกด้วย จึงย้อนกลับมาเมืองชัยภูมิ จับตัวพระยาภักดีชุมพล (แล) ให้เจ้าราชวงศ์ (โป้) โอรสอีกองค์ จับประหารชีวิตที่บริเวณใต้ต้นมะขามใกล้หนองปลาเฒ่า
การเสียชีวิตของพระยาภักดีชุมพล (แล) ในครั้งนั้น เป็นเหตุการณ์สำคัญที่ชาวเมืองชัยภูมิจดจำตลอดมา และระลึกถึงว่าเป็นวีรกรรมครั้งสำคัญของท่าน[ต้องการอ้างอิง] ต่อมาชาวเมืองชัยภูมิจึงเรียกขานท่านด้วยความเคารพว่า "เจ้าพ่อพญาแล" และได้มีการสร้างศาลไว้ตรงสถานที่ที่พระยาภักดีชุมพล (แล) ถูกประหารชีวิต ที่บ้านหนองปลาเฒ่า อำเภอเมือง จังหวัดชัยภูมิ ริมทางหลวงแผ่นดินหมายเลข 225 (ชัยภูมิ - บ้านเขว้า) ต่อมาใน พ.ศ. 2511 ทางราชการได้สร้างศาลขึ้นใหม่ ให้ชื่อว่า "ศาลพระยาภักดีชุมพล (แล)" และจัดให้มีงานสักการะเจ้าพ่อพญาแลทุกปี โดยเริ่มจากวันพุธ แรกของเดือน 6 เป็นเวลา 7 วัน  เรียกว่า "งานเทศกาลบุญเดือนหก ระลึกถึงความดีของ เจ้าพ่อพญาแล" ถือเป็นงานใหญ่ประจำปีของชาวชัยภูมิ และใน พ.ศ. 2518 ทางราชการร่วมกับพ่อค้าและประชาชนชาวชัยภูมิสร้างอนุสาวรีย์ของพระยาภักดีชุมพล (แล) ประดิษฐานอยู่ตรงวงเวียนศูนย์ราชการ ปากทางเข้าสู่ตัวเมืองชัยภูมิ
ลูกหลานของพระยาภักดีชุมพล (แล) ที่ได้รับราชการเป็นเจ้าเมืองชัยภูมิคนต่อ ๆ มา ล้วนได้รับยศและบรรดาศักดิ์เป็นที่พระยาภักดีชุมพลทุกคน รวมทั้งสิ้น 5 คน ส่วนเจ้าพ่อพญาแลได้เป็นพระยาภักดีชุมพลได้ 4 ปี เป็นเจ้าเมืองชัยภูมิถึง 10 ปี
สถานที่ระลึกถึง

อนุสาวรีย์พระยาภักดีชุมพล (แล)
ศาลเจ้าพ่อพญาแล
ผู้สืบต่อยศ

ผู้ที่ได้รับยศพระยาภักดีชุมพลต่อจากท่านนั้นมีดังนี้
พระยาภักดีชุมพล (เกตุ)
พระยาภักดีชุมพล (เบี้ยว)
พระยาภักดีชุมพล (ที)
พระยาภักดีชุมพล (บุญจันทร์)
พระยาภักดีชุมพล (แสง)
หลังจากที่พระยาภักดีชุมพล (แสง) อนิจกรรมเป็นต้นมา ยศเจ้าเมืองก็เปลี่ยนกลายเป็นผู้ว่าราชการจังหวัดชัยภูมิในปัจจุบันนี้
สถานที่อันเนื่องด้วยนาม

อำเภอภักดีชุมพล จังหวัดชัยภูมิ
โรงเรียนชัยภูมิภักดีชุมพล จังหวัดชัยภูมิ
มาริอะ นางานาวะ

| มาริอะ นางานาวะ |
| --- | --- |
長縄 まりあ
เกิด:  (1995-08-05) 5 สิงหาคม ค.ศ. 1995 (29 ปี) จังหวัดไอจิ ประเทศญี่ปุ่น
อาชีพ: นักพากย์
องค์การ: ไอแอมเอนเทอร์ไพรซ์
ส่วนสูง: 154 ซม.
มาริอะ นางานาวะ (長縄 まりあ, ながなわ まりあ, 5 สิงหาคม 1995) เป็นนักพากย์ หญิงชาวญี่ปุ่น เกิดที่เมืองโอกาซากิ จังหวัดไอจิ สังกัดไอแอมเอนเทอร์ไพรซ์
ผลงานพากย์

น้องเมดมังกรของคุณโคบายาชิ (คันนะ คามุย)
เซลล์ขยันพันธุ์เดือด (เกล็ดเลือด)
ไอ ไอ ไอ ไอศกรีม (ทีรารา)
นักสืบตายแล้ว (อลิเซีย)
เภสัชกรเทพสองโลก (บล็องช์ เดอ เมดิซิส)
วันเดอร์ฟูลพรีเคียว! (อินุคาอิ โคมุกิ)
พระเจ้าบรมวงศ์เธอ กรมหมื่นอมเรนทรบดินทร์

| พระเจ้าบรมวงศ์เธอ  กรมหมื่นอมเรนทรบดินทร์ |
| --- | --- |
พระเจ้าบรมวงศ์เธอ ชั้น 3 พระองค์เจ้าชั้นเอก
ประสูติ: 9 พฤษภาคม พ.ศ. 2358
สิ้นพระชนม์: 4 กันยายน พ.ศ. 2421 (64 ปี)
พระบุตร: 30 พระองค์
ราชสกุล: คเนจร
ราชวงศ์: จักรี
พระบิดา: พระบาทสมเด็จพระนั่งเกล้าเจ้าอยู่หัว
พระมารดา: เจ้าจอมมารดาน้อยเมือง
| ธรรมเนียมพระยศของ พระเจ้าบรมวงศ์เธอ กรมหมื่นอมเรนทรบดินทร์ |
| --- | --- |
การทูล: ใต้ฝ่าพระบาท
การแทนตน: ข้าพระพุทธเจ้า
การขานรับ: พ่ะย่ะค่ะ/เพคะ
พระเจ้าบรมวงศ์เธอ กรมหมื่นอมเรนทรบดินทร์ (9 พฤษภาคม พ.ศ. 2358 - 4 กันยายน พ.ศ. 2421) พระนามเดิม หม่อมเจ้าคเนจร ประสูติเมื่อวันอังคาร เดือน 7 ขึ้น 1 ค่ำ ปีกุน สัปตศก จ.ศ. 1177 ตรงกับวันที่ 9 พฤษภาคม พ.ศ. 2358 เป็นพระราชโอรสในพระบาทสมเด็จพระนั่งเกล้าเจ้าอยู่หัว (ขณะยังดำรงพระยศเป็นกรมหมื่นเจษฎาบดินทร์) และเจ้าจอมมารดาน้อยเมือง ทรงเป็นต้นราชสกุลคเนจร
เมื่อพระบิดาครองราชย์แล้วจึงทรงยกขึ้นเป็นพระเจ้าลูกเธอ พระองค์เจ้าคเนจร ถึงวันที่ 19 มิถุนายน พ.ศ. 2388 จึงได้รับโปรดเกล้าฯ สถาปนาเป็นพระเจ้าลูกยาเธอ พระองค์เจ้ากรมหมื่นอมเรนทรบดินทร และโปรดให้กำกับกรมช่างมุก ทรงดูแลการก่อสร้างวัดราชโอรสารามราชวรวิหาร และบูรณะวัดอรุณราชวรารามราชวรมหาวิหาร เป็นต้น
กรมหมื่นอมเรนทรบดินทร์สิ้นพระชนม์ในรัชสมัยพระบาทสมเด็จพระจุลจอมเกล้าเจ้าอยู่หัว เมื่อวันพุธ เดือน 10 ขึ้น 8 ค่ำ ปีขาล สัมฤทธิศก จุลศักราช 1240 ตรงกับวันที่ 4 กันยายน พ.ศ. 2421 พระชันษา 64 ปี พระราชทานเพลิงพระศพ ณ วัดสระเกศราชวรมหาวิหาร เมื่อวันที่ 6 สิงหาคม พ.ศ. 2422 และในวันที่ 15 กรกฎาคม ร.ศ. 130 พระบาทสมเด็จพระมงกุฎเกล้าเจ้าอยู่หัวโปรดให้ใช้คำนำพระนามว่าพระเจ้าบรมวงษ์เธอ